Oglas objavljen na Hrvatskom zavodu za zapošljavanje dana 10. svibnja 2019. godine

**I. PODACI O RADNOM MJESTU**

**Viši referent za imovinu i prometno redarstvo:**

**III. kategorija, potkategorija – viši referent, 9. KR**

Opis poslova:

* samostalno vodi i sudjeluje u evidenciji sudskih postupaka u kojima sudjeluje Grad i ažurira status sudskih predmeta, te komunicira sa odvjetnicima Grada;
* provodi postupak utvrđenja statusa nerazvrstane ceste i priprema Potvrde o statusu nerazvrstane ceste na području Grada Vodica;
* obavlja poslove prepisivanja akata za Pročelnika odjela, kopiranja i otpravka pošte i vođenje evidencije predmeta predanih za arhiviranje za Upravni odjel;
* prati rad prometnog redara i izdaje odobrenja za prolazak Rivom i ulicom Dulcin u vrijeme turističke sezone;
* prati, proučava i razlučuje zakonske i druge propise iz svog djelokruga poslova;
* vodi prekršajni postupak u predmetima iz nadležnosti prometnog redarstva;
* provodi postupak izdavanja dozvola za autotaxi prijevoz na području Grada Vodica;
* priprema izvješće iz svog djelokruga
* obavlja i druge poslove po nalogu pročelnika Upravnog odjela i Gradonačelnice;
* za svoj rad odgovoran je Pročelniku Upravnog odjela.

Uvjeti: sveučilišni ili stručni prvostupnik javne uprave, najmanje jednu godinu radnog iskustva na odgovarajućim poslovima, poznavanje rada na računalu.

Osnovica za obračun plaće: 4.770,00 kuna (bruto)

Koeficijent za obračun plaće: 1,70

Podaci o osnovici i koeficijentu za obračun plaće mogu se pronaći u Odluci o utvrđivanju osnovice za obračun plaće („Službeni glasnik Grada Vodica“, broj 04/18) i Odluci o koeficijentima za obračun plaće službenika i namještenika („Službeni vjesnik Šibensko-kninske županije“, broj 12/10, 13/10 i 04/18).

**II. NAČIN OBAVLJANJA PRETHODNE PROVJERE ZNANJA I SPOSOBNOSTI**

Prethodna provjera znanja i sposobnosti obavlja se putem pisanog testiranja i intervjua.

Prethodnoj provjeri mogu pristupiti samo kandidati koji ispunjavaju formalne uvjete natječaja.

Kandidati koji ne ispunjavaju formalne uvjete iz natječaja obavijestit će se o tome pismenim putem.

Za svaki dio provjere kandidatima se dodjeljuje određeni broj bodova od 1 do 10.

**Pismeno testiranje**

Pismeno testiranje obavit će se na način da će kandidati istovremeno pisati pred Povjerenstvom za provedbu natječaja pismeni test s 20 pitanja, a test će se pisati 30 minuta.

Svaki točan odgovor na svako pojedino pitanje donosi 1 plus. Odgovor mora biti u cijelosti točan. Djelomični odnosno nepotpuni odgovori neće se smatrati točnim.

Za pisano testiranje se boduje od 1 do 10 bodova, i to tako:

* za 6 pluseva- 1 bod
* za 7 pluseva- 2 boda
* za 8 pluseva- 3 boda
* za 9 pluseva- 4 boda
* za 10 pluseva- 5 bodova
* za 11-12 pluseva- 6 bodova
* za 13-14 pluseva- 7 bodova
* za 15-16 pluseva- 8 bodova
* za 17-18 pluseva- 9 bodova
* za 19-20 pluseva- 10 bodova

O rezultatima pisanog testiranja, svaki kandidat će biti posebno obaviješten.

**Pravila testiranja**

1. Po dolasku na provjeru znanja od kandidata će biti zatraženo predočenje odgovarajuće identifikacijske isprave radi utvrđivanja identiteta,

2. po utvrđivanju identiteta i svojstva kandidata, kandidatu će biti dodijeljena pitanja kao i obavijest u

kojem vremenu ih treba odgovoriti,

3. za svaki dio provjere znanja kandidatima se dodjeljuje od 1 do 10 bodova;

4. za vrijeme provjere znanja i sposobnosti nije dopušteno:

* koristiti se bilo kakvom literaturom odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se provjera odvija,
* razgovarati s ostalim kandidatima niti na bilo koji drugi način remetiti koncentraciju kandidata,
* ukoliko pojedini kandidat prekrši naprijed navedena pravila bit će udaljen s provjere znanja, a

njegov/njezin rezultat Povjerenstvo neće priznati niti ocjenjivati.

**Intervju**

Intervju se provodi samo s kandidatima koji su ostvarili najmanje 50% ukupnog broja bodova na testiranju.

Intervju se provodi osobnim razgovorom Povjerenstva za provedbu natječaja sa svakim pojedinim kandidatom ponaosob koji je ostvario najmanje 50% ukupnog broja bodova, tj. 5 bodova na pisanom testiranju.

Svaki intervju se boduje bodovima od 1 do 10, na način da svaki član povjerenstva boduje kandidata, od 1 do 10, te se zbroj njihovih bodova dijeli s brojem članova povjerenstva, i dobiveni iznos čini (prosjek) bodovne ocjene (na dvije decimale). Ukoliko je prosjek bodovne ocjene 0,50 ili prelazi 0,50 onda se broj dodijeljenih bodova zaokružuje na veći broj (npr. 6,50 ili 6,55 se zaokružuje na 7 bodova), a ukoliko je manji od 0,50 onda se dodijeljeni bodovi zaokružuju na manji broj (npr. 6,49 zaokružuje se na 6 bodova).

Povjerenstvo za provedbu natječaja kroz intervju s kandidatima utvrđuje interese, profesionalne ciljeve i motivaciju kandidata za rad u upravnom tijelu odnosno za obavljanje poslova određenog radnog mjesta.

**Rang lista**

Nakon prethodne provjere znanja i sposobnosti kandidata povjerenstvo za provedbu natječaja utvrđuje rang-listu kandidata prema ukupnom broju ostvarenih bodova.

**III. PRAVNI IZVORI ZA PRIPREMANJE KANDIDATA ZA PRETHODNU PROVJERU ZNANJA I SPOSOBNOSTI KANDIDATA**

1. Provjera znanja za predmetno radno mjesto vršit će se temeljem sljedećih pravnih propisa:

Ustav RH („Narodne Novine“, 56/90, 135/97, 8/98, 113/00, 124/00, 28/01, 41/01, 55/01, 76/10, 85/10 i 5/14-Odluka ustavnog suda RH),

- Zakon o lokalnoj i područnoj (regionalnoj) samoupravi („Narodne Novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15 i 123/17),

- Zakon o općem upravnom postupku („Narodne Novine“ broj, 47/09) ,

- Zakon o upravnim sporovima („Narodne Novine“broj , 20/10, 143/12, 152/14, 94/16 i 29/17),

- Uredba o uredskom poslovanju [(„Narodne Novine“ broj, 7/09)](http://narodne-novine.nn.hr/clanci/sluzbeni/2009_01_7_171.html),

- Zakon o sigurnosti prometa na cestama („Narodne Novine“ broj 67/08, 48/10, 74/11, 80/13, 158/13, 92/14, 64/15 i 108/17)

Svi prije navedeni zakoni mogu se pronaći na Internet stranici: [www.nn.hr](http://www.nn.hr).